ประกาศกระทรวงอุตสาหกรรม

เรื่อง บัญชีรายชื่อวัตถุอันตราย (ฉบับที่ 5)

พ.ศ. 2562

----------------------

          อาศัยอํานาจตามความในมาตรา 5 วรรคสอง และมาตรา 18 วรรคสอง แห่งพระราชบัญญัติ วัตถุอันตราย พ.ศ. 2535 รัฐมนตรีว่าการกระทรวงอุตสาหกรรม โดยความเห็นของคณะกรรมการ วัตถุอันตรายออกประกาศไว้ ดังต่อไปนี้


ข้อ ๑ ให้ยกเลิกรายการเกี่ยวกับวัตถุอันตรายในบัญชีรายชื่อวัตถุอันตรายแนบท้ายประกาศ กระทรวงอุตสาหกรรม เรื่อง บัญชีรายชื่อวัตถุอันตราย พ.ศ. 2556 ลงวันที่ 28 สิงหาคม พ.ศ. 2556 ดังต่อไปนี้ โดยให้ใช้รายการตามบัญชีรายชื่อวัตถุอันตรายแนบท้ายประกาศฉบับนี้แทน 

          1.1 บัญชี 4 ที่สํานักงานคณะกรรมการอาหารและยารับผิดชอบ บัญชี 4.1 รายชื่อสารควบคุม ลําดับที่ 24 คลอร์ไพริฟอส (chlorpyrifos) และลําดับที่ 25 คลอร์ไพริฟอส-เมทิล (chlorpyrifos-methyl)

          1.2 บัญชี 4 ที่สํานักงานคณะกรรมการอาหารและยารับผิดชอบ บัญชี 4.2 รายชื่อกลุ่มสารควบคุม ลําดับที่ 15 สารลดแรงตึงผิวชนิดที่มีทั้งประจุบวกและประจุลบ (amphoteri surfactants)

          1.3 บัญชี 5 ที่กรมโรงงานอุตสาหกรรมรับผิดชอบ บัญชี 5.1 รายชื่อ สารควบคุม ลําดับที่ 60 กรดเมทอกอะซีติก (methoxyacetic acid) หรือ กรด-2-เมทอกอะซีติก (2-methoxyacetic acid) หรือ เมทิลอีเทอร์ (methyl ether) และลําดับที่ 477 เฮกจะคลอโรเบนซีน (hexachlorobenzene)


ข้อ ๒ ให้เพิ่มเติมรายชื่อวัตถุอันตรายตามบัญชีรายชื่อวัตถุอันตรายแนบท้ายประกาศฉบับนี้ ในบัญชีรายชื่อวัตถุอันตรายแนบท้ายประกาศกระทรวงอุตสาหกรรม เรื่อง บัญชีรายชื่อวัตถุอันตราย พ.ศ. 2556 ลงวันที่ 28 สิงหาคม พ.ศ. 2556 ซึ่งได้แก้ไขเพิ่มเติมครั้งสุดท้ายโดยประกาศ กระทรวงอุตสาหกรรม เรื่อง บัญชีรายชื่อวัตถุอันตราย (ฉบับที่ 4) พ.ศ. 2560 ลงวันที่ 15 พฤศจิกายน 2560 สําหรับวัตถุอันตราย ดังต่อไปนี้

          2.1 บัญชี 4. ที่สํานักงานคณะกรรมการอาหารและยารับผิดชอบ บัญชี 4.1 รายชื่อสารควบคุม ลําดับที่ 226 กรดซิตริก (โมโนไฮเดรต) [citric acid (anhydrous)] (monohydrate) ลําดับที่ 227 กรดซิตริก (แอนไฮดรัส) [citric acid (anhydrous)] ลําดับที่ 228 กรด ดี(-) แลกติก (D-) lactic acid) ลําดับที่ 229 กรด ดีแอล-แลกติก (DL-lactic acid) หรือ กรดราซีมิกแลกติก (racemic lactic acid) และ ลําดับที 230 กรด แอล(+) แลกติก (L(+) lactic acid)

          2.2 บัญชี 4. ที่สํานักงานคณะกรรมการอาหารและยารับผิดชอบ บัญชี 4.2 รายชื่อกลุ่มสารควบคุม ลําดับที่ 29 สารกลุ่มเอมินออกไซด์ (amine oxides)

          2.3 บัญชี 5 ที่กรมโรงงานอุตสาหกรรมรับผิดชอบ บัญชี 5.1 รายชื่อสารควบคุม ลําดับที่ 519 เดคะโบรโมไดฟีนิล อีเทอร์ (Decabromodiphenyl ether) ลําดับที่ 520 คลอโรอัลเคน,C6-C18 (chloroalkanes, C6-C18) ลําดับที่ 521 คลอโรอัลเคน,C10-C12 (chloroalkanes,C10-C12) ลําดับ ที่522 คลอโรอัลเคน,C12-C13 (chloroalkanes,C10-13) ลําดับ 523 คลอโรอัลเคน, C10-C14) ลําดับที่ 524 คลอโรอัลเคน,C12-C13 (chloroalkanes,C12-C13) และลําดับที่ 525 คลอโรอัลเคน C12-14 (chloroalkanes,C12-C14)


ข้อ ๓ ให้ผู้ผลิต ผู้นําเข้า ผู้ส่งออก หรือผู้มีไว้ในครอบครองซึ่งวัตถุอันตรายชนิดที่ 2 หรือ ชนิดที่ 3 ตามประกาศฉบับนี้ที่ได้ดําเนินการอยู่ก่อนวันที่ประกาศฉบับนี้มีผลใช้บังคับ แจ้งการ ดําเนินการสําหรับวัตถุอันตรายชนิดที่ 2 หรือยื่นคําขออนุญาตสําหรับวัตถุอันตรายชนิดที่ 3 ภายใน กําหนดเก้าสิบวันนับแต่วันที่ประกาศฉบับนี้มีผลใช้บังคับ และวัตถุอันตรายใดจะต้องขึ้นทะเบียน ก็ให้ยื่นคําขอขึ้นทะเบียนภายในกําหนดเวลาดังกล่าวด้วย

          ให้ผู้ผลิต ผู้นําเข้า ผู้ส่งออก หรือผู้มีไว้ในครอบครองซึ่งวัตถุอันตรายชนิดที่ 4 ตามประกาศฉบับนี้ ที่ได้ดําเนินการอยู่ก่อนวันที่ประกาศฉบับนี้มีผลใช้บังคับ ปฏิบัติตามคําสั่งของพนักงานเจ้าหน้าที่ภายในกําหนด หนึ่งร้อยแปดสิบวันนับแต่วันที่ประกาศฉบับนี้มีผลใช้บังคับ


ข้อ ๔ ประกาศนี้ให้มีผลใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป


ผู้มีอํานาจลงนาม - ประกาศ ณ วันที่ 4 กันยายน พ.ศ. 2562

 

สุริยะ จึงรุ่งเรืองกิจ

รัฐมนตรีว่าการกระทรวงอุตสาหกรรม